SSP โบรกเชียร์ซื้อราคา Laggard เป้า 16 บาท จับตากำไร Q2 โตเด่น 27% เฉียด 300 ล้าน
SSP โบรกเชียร์ซื้อราคา Laggard เป้า 16 บาท จับตากำไรไตรมาส 2/65 โตเด่น 27% เฉียด 300 ล้าน รับรู้รายได้จากโครงการใหม่ ลุ้นทั้งปีแตะ 1.2 พันลบ.
SSP โบรกเชียร์ซื้อราคา Laggard เป้า 16 บาท จับตากำไรไตรมาส 2/65 โตเด่น 27% เฉียด 300 ล้าน รับรู้รายได้จากโครงการใหม่
2 ส.ค. 2565

บล.เคทีบีเอสที ระบุในบทวิเคราะห์วันนี้ (2 ส.ค.65) ว่า บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP คงคำแนะนำ “ซื้อ” ราคาเป้าหมาย 16.00 บาท ประเมินกำไรปกติไตรมาส 2/2565 ที่ 298 ล้านบาท โต 27% เทียบช่วงเดียวกันของปีก่อน จากการรับรู้รายได้จากโครงการใหม่ 1.) โรงไฟฟ้าชีวมวล UPT 8 MWe โดย COD ไตรมาส 3/2564, 2.) โรงไฟฟ้าโซลาร์ LEO 20 MWe (COD ไตรมาส 3/2564), 3.โรงไฟฟ้าพลังงานลมในเวียดนาม 38 MWe (COD ไตรมาส 4/2564) และ 4.) รับรู้รายได้การลงทุนในร่มเกล้าวินฟาร์ม 11 MWe (COD ไตรมาส 1/2565)
โดยยังคงประมาณการกำไรปกติปี 2565 ที่ 1.2 พันล้านบาท (โต 42% เทียบช่วงเดียวกันของปีก่อน, EPS โต 10% เทียบช่วงเดียวกันของปีก่อน dilution effect) แนวโน้มกำไรปกติครึ่งหลังปี 2565 คาดทรงตัวหรือเติบโตได้เล็กน้อย เทียบครึ่งแรกปี 2565 จากการ COD solar rooftop เพิ่มเติมอีกราว 10 Mwe
ราคาหุ้น underperform SET -21% ใน 12 เดือนที่ผ่านมา คาดมาจากการขายทำกำไรหลังหุ้นขาดโครงการที่เป็น key catalysts ใหม่ อย่างไรก็ตาม เชื่อว่าหุ้นจะกลับมา outperform ได้จากความคืบหน้าโครงการ wind farm ในเวียดนาม 110 MW ซึ่งเป็นโครงการใหญ่ คาดเห็นความชัดเจนในปี 2565 จากการประกาศ Master plan VIII ของเวียดนาม นอกจากนี้ ราคาหุ้นปัจจุบันเทรด PER เพียง 10 เท่า ต่ำกว่าค่าเฉลี่ยอุตสาหกรรมที่เทรดราว 20 เท่า ยัง laggard กลุ่มอยู่มาก